คาร์ล เดอนิทซ์

{{กล่องข้อมูล ผู้นำประเทศ
| honorific-prefix    = จอมพลเรือ
| name                = คาร์ล เดอนิทซ์
| image               = Bundesarchiv Bild 146-1976-127-06A, Karl Dönitz (cropped)(2).jpg
| caption             = คาร์ล เดอนิทซ์ในตำแหน่งยศจอมพลเรือ ณ ปี ค.ศ. 1943
| order               = ประธานาธิบดีเยอรมนี
| term_start          = 30 เมษายน 1945
| term_end            = 23 พฤษภาคม 1945
| chancellor          = โยเซ็ฟ เกิบเบิลส์
| predecessor1        = อดอล์ฟ ฮิตเลอร์

คาร์ล เดอนิทซ์ () เป็นจอมพลเรือชาวเยอรมันผู้มีบทบาทสำคัญในช่วงสงครามโลกครั้งที่สอง ดำรงตำแหน่งผู้บัญชาการใหญ่กองทัพเรือเยอรมันตั้งแต่ปีค.ศ. 1943 จวบจนเดอนิทซ์สืบทอดตำแหน่งประมุขแห่งรัฐเยอรมนีหลังจากฮิตเลอร์ฆ่าตัวตายในสัปดาห์สุดท้ายของสงคราม

เขาเริ่มอาชีพในกองทัพเรือจักรวรรดิเยอรมันก่อนสงครามโลกครั้งที่หนึ่ง ใน ค.ศ. 1918 ขณะที่เขาบังคับการเรือดำน้ำ UB-68 เรือถูกกองทัพบริติชจมและเดอนิทซ์ถูกจับเป็นเชลย ระหว่างอยู่ในค่ายเชลยศึก เขาสรุปสิ่งที่ต่อมาเขาเรียกว่ารูเดิลทัคทิค ("ยุทธวิธีฝูง" หรือเรียกทั่วไปว่า "ฝูงหมาป่า") เมื่อสงครามโลกครั้งที่สองอุบัติ เขาเป็นนายทหารเรือดำน้ำอาวุโสในครีคส์มารีเนอ ต่อมาในเดือนมกราคม ค.ศ. 1943 เขาได้ยศจอมพลเรือ และสืบตำแหน่งผู้บัญชาการใหญ่กองทัพเรือจากจอมพลเรือ เอริช เรเดอร์ 

หลังการอสัญกรรมของอดอล์ฟ ฮิตเลอร์ในวันที่ 30 เมษายน ค.ศ. 1945 พินัยกรรมของฮิตเลอร์ได้แต่งตั้งเขาเป็นผู้สืบทอดประมุขแห่งรัฐจากฮิตเลอร์ ทั้งตำแหน่งประธานาธิบดีเยอรมนีและผู้บัญชาการทหารสูงสุด วันที่ 7 พฤษภาคม ค.ศ. 1945 เขาสั่งให้อัลเฟรท โยเดิล หัวหน้าเสนาธิการของกองบัญชาการทหารสูงสุด ลงนามตราสารยอมจำนนในแร็งส์ ประเทศฝรั่งเศส เดอนิทซ์ยังเป็นหัวหน้ารัฐบาลเฟล็นส์บวร์คจนถูกฝ่ายสัมพันธมิตรยุบเมื่อวันที่ 23 พฤษภาคม ที่การพิจารณาคดีเนือร์นแบร์ค เขาถูกพิพากษาลงโทษฐานอาชญากรรมสงครามและตัดสินลงโทษจำคุกสิบปี หลังการปล่อยตัว เขาใช้ชีวิตเงียบ ๆ ในหมู่บ้านแห่งหนึ่งใกล้ฮัมบวร์คจนเสียชีวิตใน ค.ศ. 1980

 เกียรติยศ 
 อิสริยาภรณ์เยอรมัน 
 กางเขนเหล็ก (1914) ชั้นสอง และชั้นหนึ่ง
 กางเขนฟรีดริช ชั้นหนึ่ง 
 เหรียญซูเดเทินลันท์
 เครื่องหมายสงครามเรือดำน้ำ (1939) ประดับเพชร
 เข็มกลัดกางเขนเหล็ก (1939) ชั้นสอง และชั้นหนึ่ง
 กางเขนอัศวินแห่งกางเขนเหล็ก
 กางเขนอัศวิน เมื่อวันที่ 21 เมษายน 1940
 ติดใบโอ็ค เมื่อวันที่ 6 เมษายน 1943
 เข็มตราพรรคทองคำ เมื่อปี 1943
ยศทหาร
 เมษายน 1911 : นักเรียนทำการนายเรือ (Fähnrich zur See)
 กันยายน 1913 : เรือตรี (Leutnant zur See)
 มีนาคม 1916 : เรือโท (Oberleutnant zur See)
 มกราคม 1921 : เรือเอก (Kapitänleutnant)
 พฤศจิกายน 1928 : นาวาตรี (Korvettenkapitän)
 ตุลาคม 1933 : นาวาโท (Fregattenkapitän)
 ตุลาคม 1935 : นาวาเอก (Kapitän zur See)
 มกราคม 1939 : นาวาเอกพิเศษ (Kommodore)
 ตุลาคม 1939 : พลเรือตรี (Konteradmiral)
 กันยายน 1940 : พลเรือโท (Vizeadmiral)
 มีนาคม 1942 : พลเรือเอก (Admiral)
 แต่งตั้งข้ามยศนี้ : พลเรือเอกอาวุโส (Generaladmiral)
 มกราคม 1943 : จอมพลเรือ (Großadmiral)

อ้างอิง


หมวดหมู่:ประธานาธิบดีเยอรมนี
หมวดหมู่:จอมพลเรือแห่งไรช์ที่สาม
หมวดหมู่:พลเรือเอกในสงครามโลกครั้งที่สอง
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:ผู้บังคับการเรืออู (กองทัพเรือจักรวรรดิเยอรมัน)
หมวดหมู่:อาชญากรสงครามชาวเยอรมัน
หมวดหมู่:ผู้นำนาซี
หมวดหมู่:นักลัทธิฟาสซิสต์
หมวดหมู่:บุคคลจากเบอร์ลิน